ཞབས་བྲོ་སློབ་གསོའི་སྐོར་གླེང་མ་ཐགམི་མང་ཆེ་བའི་སེམས་སུ་པ་ལི་ཞབས་བྲོ་དང་ལ་ཏིང་ཞབས་བྲོ།ཅོའུ་ཧྲི་ཞབས་བྲོ་སོགས་འཆར་སྲིད་པ་ལས།རང་རེའི་རྒྱལ་ཁབ་ཀྱི་མི་རིགས་ཞབས་བྲོ་སྣང་མེད་དུ་འཇོག་སྲོལ་ཞིག་འདུགརང་མི་རིགས་ཀྱི་ཞབས་བྲོའི་ཁྲོད་དུ་རིག་གནས་ཕུན་སུམ་ཚོགས་པ་ཞིག་ཡོད་པས།སློབ་མ་ཚོར་རང་མི་རིགས་ཀྱི་ཞབས་བྲོའི་རིགས་པའི་གཞུང་ལུགས་ལ་སློབ་སྦྱོང་བྱེད་དུ་བཅུག་ན།སློབ་མས་རང་མི་རིགས་ཀྱི་རིག་གནས་ལ་ཤེས་རྟོགས་འབྱུང་རྒྱུར་ཕན་ཐོགས་ཡོད་པ་དང་།མི་རིགས་རིག་གནས་རྒྱུན་འཛིན་དང་འཕེལ་རྒྱས་མངོན་འགྱུར་འབྱུང་བ།སློབ་མའི་སྒྱུ་རྩལ་བྱང་ཚད་གསོ་སྐྱོང་།སློབ་མའི་མཛེས་པ་ཤེས་རྟོགས་དང་མཛེས་པ་མྱོང་རོལ།མཛེས་པ་གསར་གཏོད་བཅས་ཀྱི་ནུས་པ་མཐོར་འདེགས་གཏོང་ཐུབ།ཞབས་བྲོ་འཁྲབ་སྟོན་ནི་ཐུན་མོང་གི་མཉམ་ལས་ལ་བརྟེན་དགོས་ཏེ།ཞབས་བྲོ་འཁྲབ་མཁན་རེ་རེའི་ལུས་པོའི་རྐྱོང་ཤུགས་དང་མངོན་མཚོན་ནུས་པ་ལ་གཞིགས་ཏེ་སྟངས་སྟབས་དང་གྲལ་བསྟར་སྙོམ་སྒྲིག་བྱེད་པ།མཉམ་ལས་འཁྲབ་སྟོན་རྣམ་པ་འདི་ལས་སློབ་མའི་མཐུན་སྒྲིལ་མཉམ་ལས་ནུས་པ་དང་ཕན་ཚུན་འབྲེལ་འདྲིས་ནུས་པ་གསོ་སྐྱོང་བྱེད་ཐུབ།ཞབས་བྲོ་སློབ་སྦྱོང་གི་གྲུབ་འབྲས་མངོན་གསལ་ཐོབ་འདོད་ན་ངེས་པར་དུ་དུས་ཡུན་རིང་པོའི་སྦྱོང་བརྡར་ལ་མ་བརྟེན་ཐབས་མེད་རེད།ཞབས་བྲོའི་སྦྱོང་བརྡར་རྒྱུན་འཁྱོངས་བྱས་ན་སློབ་མའི་ལྷོད་གཡེང་གི་སེམས་ཁམས་ཁྱད་ཆོས་བསྒྱུར་ཐུབ།དེ་བས་ཞབས་བྲོ་སློབ་གསོ་ལ་དོན་དངོས་ཐོག་སློབ་མའི་ཀུན་སྤྱོད་གཤིས་རྒྱུད་སློབ་གསོའི་ནུས་པའང་ལྡན་ནོ།།